Les alumnes del taller de teatre terapèutic “Gaudeix expressant-te” posen en escena l’obra “¿Qué me pasa doctora?”
2025-07-24

El Centre Socioeducatiu Díaz Pintado acollirà la posada en escena, dimecres que ve 28 de juny a les 19 hores, de l’obra “Qué me pasa doctora?”, de la mà del Taller de Teatre Terapèutic “Gaudeix Expressant-te”, impulsat per la professora Antonia Bueno i per Espai Dona, el servei d’atenció integral a la dona de l’Ajuntament de Burjassot, dirigit per Lluna Àrias.

Com cada any, les alumnes del taller han preparat una xicoteta representació “en la qual posen tota la seua il·lusió i talent per a intentar transmetre al públic el treball any rere any”, tal com han assenyalat des d’Espai Dona.

Amb entrada lliure, i aforament limitat, l’obra presentarà temes molt actuals a partir dels quals les actrius li preguntaran a la seua doctora particular què els passa i si són elles les que tenen algun problema o, per contra, és el món que les envolta.